ไทยแอร์เอเชียกำไรโต12.5%
&#8220;เอเชีย เอวิเอชั่น&#8221; เทกออฟสวย ผลประกอบการไตรมาส 3 กำไรสุทธิ 108 ล้านบาท เติบโต 12.5%
15 พ.ย. 2555

“เอเชีย เอวิเอชั่น” เทกออฟสวย ผลประกอบการไตรมาส 3 กำไรสุทธิ 108 ล้านบาท เติบโต 12.5%
นายทัศพล แบเลเว็ลด์ ประธานเจ้าหน้าที่บริหาร บริษัท เอเชีย เอวิเอชั่น (AAV) เปิดเผยว่า ผลประกอบการของ AAV ในไตรมาส 3/2555 มีรายได้ 4,426 ล้านบาท โดยมีกำไรสุทธิ 108 ล้านบาท เติบโต 12.5% ส่งผลให้ผลประกอบการ 9 เดือนแรกของปี 2555 มีรายได้ 10,481 ล้านบาท กำไรสุทธิ 15,241 ล้านบาท ซึ่งรวมกำไรจากการตีมูลค่ายุติธรรมในไตรมาส 2/2555 จำนวน 14,690 ล้านบาท เพิ่มขึ้น 2,061% จากช่วงเดียวกันของปีก่อน
สำหรับผลการดำเนินงานในไตรมาส 3/2555 ไทยแอร์เอเชียมีอัตราส่วนการขนส่งผู้โดยสาร (Load Factor) อยู่ที่ 82% เพิ่มขึ้น 2 จุด จากช่วงเวลาเดียวกันของปีก่อน ทั้งนี้ได้ขนส่งผู้โดยสารจำนวนประมาณ 2 ล้านคน หรือเพิ่มขึ้น 21.8% ในขณะที่ 9 เดือนแรกปี 2555 มี Load Factor อยู่ที่ 82% เมื่อเทียบกับช่วงเวลาเดียวกันของปีก่อนที่ 81% โดยขนส่งผู้โดยสารกว่า 6 ล้านคน หรือเพิ่มขึ้น 19.6% ปีต่อปี 
ไตรมาส 3/2555 บริษัทได้รับมอบเครื่องบินแอร์บัส เอ 320 ใหม่เพิ่มขึ้นอีก 1 ลำ ส่งผลให้มีฝูงบินเป็นจำนวน 25 ลำ ณ สิ้นไตรมาส
“การขยายฝูงบินอย่างต่อเนื่องทำให้บริษัทสามารถขยายการเติบโตในการเปิดเส้นทางบินใหม่ๆ และเพิ่มจำนวนเที่ยวบินในเส้นทางบินหลักในประเทศได้มากยิ่งขึ้น โดยเฉพาะอย่างยิ่งตลาดในประเทศจีน ซึ่งเป็นประเทศที่มีประชากรมากที่สุดในโลก และมีแนวโน้มการเติบโตอย่างรวดเร็ว” นายทัศพล กล่าว
ปีนี้ไทยแอร์เอเชียได้เปิดเส้นทางบินสู่ประเทศจีนถึง 3 เมือง ได้แก่ เมืองฉงชิ่ง อู่ฮั่น และซีอาน ซึ่งได้ผลการตอบรับจากผู้โดยสารเป็นอย่างดี เป็นส่วนหนึ่งของแผนการขยายเครือข่ายการบินในอนาคต
นายทัศพล ยังประเมินถึงการย้ายฐานปฏิบัติการการบินมาที่ท่าอากาศยานนานาชาติดอนเมือง ตั้งแต่ 1 ต.ค.ที่ผ่านมา ว่าทำให้สายการบินสามารถบริหารจัดการการดำเนินงานได้อย่างมีประสิทธิภาพมากยิ่งขึ้น เนื่องจากท่าอากาศยานนานาชาติดอนเมืองมีการจราจรทางอากาศที่ไม่แออัด มีขนาดและความเหมาะสม